Zuma soek plaasvervanger vir Pansy TlakulaPansy Tlakula. Foto: eNCA President Jacob Zuma het Woensdag ŉ beroep op hoofregter Mogoeng Mogoeng gedoen om ŉ plaasvervanger vir Pansy Tlakula, die voormalige voorsitter van die Onafhanklike Verkiesingskommissie (OVK), te begin soek. Mac Maharaj, die president se woordvoerder, het in ŉ verklaring gesê kragtens die Verkiesingswet moet ŉ paneel, wat bestaan uit die hoofregter as die voorsitter, die openbare beskermer, ŉ verteenwoordiger van die Kommissie vir Geslagsgelykheid en die Menseregtekommissie, voorstelle vir kandidate aan die Nasionale Vergadering voorlê. Zuma het Tlakula bedank vir haar toegewyde diens aan Suid-Afrika en haar suksesvolle termyn waartydens sy as hoof van die OVK ŉ doeltreffende verkiesing verseker het. Tlakula het verlede Dinsdag amptelik bedank. ŉ Herrie het om haar kop losgebars nadat ŉ forensiese ouditverslag van Price­waterhouseCoopers (PwC) bevestig het sy was betrokke by ŉ gekonkel om ’n nuwe kantoor vir die OVK te bekom. Die tesourie het PwC opdrag gegee om ŉ verslag saam te stel nadat Thuli Madonsela, openbare beskemer, vroeër bevind het Tlakula het verkeerdelik opgetree. Lees ook: OVK se Pansy Tlakula bedank Zuma oorweeg Tlakula se versoek vir spesiale verlof Tlakula: Wag eers, vra ANC Pansy Tlakula gaan glo om verlof vra Verkiesingshof sê Tlakula moet gaan EFF: ‘Tlakula moet net bedank’ Tlakula-ondersoek tot ná die verkiesing uitgestel OVK-baas stel vandag haar saak OVK-baas moet voorberei vir ondersoek Partye nader hof oor OVK-baas se bedanking Verkiesingshof genader oor Tlakula OVK-werknemers dreig glo om te staak